אוגוסט כאן. חם.
שעות של המתנה בשדה התעופה. קר.
התורים לא נגמרים ועד שסוף סוף מתמקמים במושבים מגיע סרטון הבטיחות של חברת התעופה.
ספק אם מישהו שצפה בסרטים האלה ידע לשחזר את מה שלמד מהם ברגע האמת.
אז איך מעבירים נושא חרוש בסרט שעשו אותו כל כך הרבה פעמים? ואם כבר עשו את הסרט הזה – מה הטעם לעשות אותו שוב? כדי לסמן וי?
יציאה מהנוף הברור מאליו – לא חייבים מטוס בסרט בטיחות בטיסה. כשרוצים לבדל את עצמנו מאחרים, כדאי לא ליפול למלכודת "זה מה שמקובל" או "אנחנו עסק רציני" . בהפקת סרטון בדלו את עצמכם תוך שמירת המקצועיות גם שאתם לא בסביבה הטבעית.
יצירת הפתעות ויזואליות תוך כדי צפייה – אם זה בפרזנטור מוכר, שינוי סגנונות ויזואליים או שימוש באנימציה להעברת מסרים משוגעים שעלותם יקרה יותר במדיומים אחרים.
תוספת הומור לתחומים אפורים ורציניים, תעזור לצופה לזכור את המסר ואפילו ליהנות בדרך. סרט שבזמן הצפייה שלו נותן ערך מוסף של הנאה – כנראה שידובר וישותף עם חברים.
למה אנחנו לא סובלים סרטי טיסה?
ראינו אותם לא מעט פעמים; הם משעממים, ולא מצליחים למשוך את תשומת ליבנו.
הם מעכבים אותנו לפני היציאה שלנו להרפתקה הבאה.
הם נוגעים בפחדים העמוקים ביותר שלנו – וזה סוג של טרן אוף שקשה לנו לשלוט בו.
הם לא עונים על השאלות החשובות באמת – איך להתנהג אם המטוס נחטף? האם ויסקי מהדיילת כלול במחיר הכרטיס? לאן הולכים המים בשירותים?
סיבות כאלה ואחרות גורמות לקהל הלקוחות הפוטנציאלים שלך, לא לצפות בסרט שכבר ראו אצל מתחרה, ואם זה לא משהו מרגש או מצחיק שיוצא מהשבלונה הוא יעבור לתוכן הבא שיעניין אותו.
שימו לב שהחיבור למותג נשאר לאורך הסרטון – בביגוד הדיילות והדיילים, בשימוש בסימונים ובאביזרים האמיתיים מהמטוס. זה לא סתם סרט בטיחות טיסה מעולה, זה סרט בטיחות מעולה של אייר ניו זילנד.
אז שתהיה טיסה נעימה, וזכרו – אם כבר הולכים על הפקת סרטון – עפים עליו.